pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จัดงาน "วันเจ้าหน้าที่พิทักษ์ป่าโลก " World Ranger Day 2018
วันพุธที่ 1 สิงหาคม 2561
ทส. จัดงาน "วันเจ้าหน้าที่พิทักษ์ป่าโลก " World Ranger Day 2018
ทส. จัดงาน "วันเจ้าหน้าที่พิทักษ์ป่าโลก " World Ranger Day 2018
ทส. จัดงาน "วันเจ้าหน้าที่พิทักษ์ป่าโลก " World Ranger Day 2018
สืบเนื่องจาก การประชุมสมาคมผู้พิทักษ์ป่าโลก เมื่อปี พ.ศ. 2549 ที่สหราชอาณาจักร ได้มีมติกําหนดให้วันที่ 31 กรกฎาคม ของทุกปี เป็นวันเจ้าหน้าที่พิทักษ์ป่าโลก กระทรวงทรัพยากรธรรมชาติและสิ่งแวดล้อม โดย กรมอุทยานแห่งชาติ สัตว์ป่า และพันธุ์พืช กรมป่าไม้ และ กรมทรัพยากรทางทะเลและชายฝั่ง ตลอดจนหน่วยงานพันธมิตรทั้งในและต่างประเทศ ร่วมกันจัดงาน "วันเจ้าหน้าที่พิทักษ์ป่าโลก ประจําปี พ.ศ. 2561" World Ranger Day 2018 ขึ้น เพื่อให้ทุกคนได้ร่วมรําลึกถึงคุณงามความดีของเจ้าหน้าที่พิทักษ์ป่า ที่อุทิศตนเพื่อคุ้มครองดูแลรักษาทรัพยากรป่าไม้ สัตว์ป่า และทรัพยากรทางทะเลและชายฝั่ง เพื่อรักษาไว้ซึ่งความมั่นคงของแหล่งน้ํา แหล่งอาหาร ควบคุมความสมดุลของธรรมชาติ ป้องกันอุบัติภัย อุทกภัย และความแห้งแล้ง อีกทั้งเพื่อบรรเทาการเปลี่ยนแปลงสภาพภูมิอากาศของโลก
โดยเมื่อวานนี้ (31 กรกฎาคม 2561) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ได้ให้เกียรติเป็นประธานในพิธี นํากล่าวคําสัตย์ปฏิญาณ เป็นสักขีพยานในพิธีสวนสนามของคาราวานผู้พิทักษ์ป่าจากทั้ง 3 กรม พร้อมทั้งมอบโล่เชิดชูเกียรติและใบประกาศเกียรติคุณแก่ครอบครัวเจ้าหน้าที่พิทักษ์ป่าที่ชีวิตและได้รับบาดเจ็บจากการปฏิบัติหน้าที่ จํานวน ๑๔ ราย มอบอุปกรณ์ปฐมพยาบาลเบื้องต้นแก่เจ้าหน้าที่ผู้พิทักษ์ป่า
โอกาสเดียวกันนี้ รมว.ทส. ได้ให้แนวทางแก่เจ้าหน้าที่พิทักษ์ป่า โดยเน้นย้ําเรื่องการนําเทคโนโลยีเข้ามาใช้ในการปฏิบัติงาน การช่วยเหลือเจ้าหน้าที่พิทักษ์ป่าและครอบครัว กรณีเสียชีวิตหรือบาดเจ็บจากการปฏิบัติหน้าที่ และขอให้ทุกคนตั้งใจปฏิบัติหน้าที่ของตนเพื่อประโยชน์สุขของสังคมให้ดีที่สุดโดยไม่คาดหวังผลตอบแทนใดๆ พร้อมฝากผู้บังคับบัญชาช่วยกันดูแลผู้พิทักษ์ป่าด้วยความรัก ความห่วงใย เปรียบเสมือนพี่น้องในครอบครัวเดียวกัน
รัฐบาลไทย-ข่าวทำเนียบรัฐบาล-โฆษกกระทรวงคมนาคมชี้แจง ประเด็นมอร์เตอร์เวย์บางปะอิน-นครราชสีมาสร้างทับลำตะคอง
วันพฤหัสบดีที่ 7 กันยายน 2560
โฆษกกระทรวงคมนาคมชี้แจง ประเด็นมอร์เตอร์เวย์บางปะอิน-นครราชสีมาสร้างทับลําตะคอง
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงคมนาคม ชี้แจงประเด็นมอร์เตอร์เวย์บางปะอิน-นครราชสีมาสร้างทับลําตะคอง
เมื่อวันที่ 6 กันยายน 2560 นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงคมนาคม ได้ชี้แจงประเด็นมอร์เตอร์เวย์บางปะอิน-นครราชสีมาสร้างทับลําตะคอง ตามที่มีสื่อนําเสนอข้อมูลว่าชาวปากช่องบางส่วนมีความกังวลโครงการก่อสร้างทางหลวงพิเศษระหว่างเมืองสายบางปะอิน - นครราชสีมา หรือ มอเตอร์เวย์ภาคตะวันออกเฉียงเหนือ เนื่องจากบางช่วงของโครงการนี้ สร้างทับลําตะคอง ซึ่งเป็นแหล่งน้ําสําคัญของอําเภอปากช่อง จังหวัดนครราชสีมา อาจส่งผลกระทบด้านสิ่งแวดล้อม นั้น
กระทรวงคมนาคม ขอเรียนชี้แจงว่า กระทรวงคมนาคม โดยกรมทางหลวง ได้ลงพื้นที่เพี่อประชาสัมพันธ์ให้ข้อมูลสําหรับการสร้างความเข้าใจในรูปแบบของโครงการต่อประชาชนในพื้นที่ ตลอดจนรับทราบรายละเอียดปัญหาของผู้ได้รับความเดือดร้อนจากโครงการและพิจารณาแก้ไขปัญหาเรื่องร้องเรียนต่าง ๆ จํานวนรวม 3 ครั้ง ได้แก่ ครั้งที่ 1 เมื่อวันที่ 15 มีนาคม 2560 เป็นการชี้แจงทําความเข้าใจกับประชาชนในพื้นที่ ครั้งที่ 2 เมื่อวันที่ 24 มีนาคม 2560 เป็นการพิจารณาแนวทางการแก้ไขปัญหาตามประเด็นที่มีการร้องเรียนต่อผู้ตรวจการแผ่นดิน ครั้งที่ 3 เมื่อวันที่ 29 พฤษภาคม 2560 ได้นําแบบแปลนที่ได้ปรับแก้ไขแล้ว เสนอและชี้แจงเพื่อสร้างความเข้าใจให้แก่ประชาชนในพื้นที่
กระทรวงคมนาคม โดยกรมทางหลวง ได้มีการประชุมในเรื่องนี้ร่วมกับภาคส่วนต่าง ๆ ทั้งหน่วยงานจังหวัด กรมเจ้าท่า ผู้ตรวจการแผ่นดิน ตลอดจนประชาชนในพื้นที่ที่ได้รับผลกระทบ โดยมีข้อสรุปร่วมกันในส่วนที่เกี่ยวข้องกับลําน้ําลําตะคองว่า ให้กรมทางหลวงดําเนินการปรับแก้รูปแบบการก่อสร้างโดยก่อสร้างสะพานข้ามคลองทุกจุดที่ตัดผ่าน ซึ่งกรมทางหลวงได้เพิ่มการก่อสร้างสะพานจากเดิมที่กําหนดไว้ 1 จุดเป็นการก่อสร้างสะพานจํานวนรวมทั้งสิ้น 6 จุด เพื่อไม่ให้กระทบกับแนวลําน้ําลําตะคอง นอกจากนี้ ยังได้ปรับลดเขตทางในบางช่วงและสร้างทางบริการเพิ่มขึ้นจากเดิมอีกด้วยเพื่อลดผลกระทบในพื้นที่ดังกล่าว
-----------------------------
รัฐบาลไทย-ข่าวทำเนียบรัฐบาล-รองนายกฯ ประจินฯ เป็นประธานเปิดงานสัมมนา “eGovernment Forum 2018”
วันพุธที่ 29 สิงหาคม 2561
รองนายกฯ ประจินฯ เป็นประธานเปิดงานสัมมนา “eGovernment Forum 2018”
รองนายกฯ ประจินฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
พลอากาศเอก ประจิน จั่นตอง รองนายกรัฐมนตรี เป็นประธานเปิดงานสัมมนา “eGovernment Forum 2018” ภายใต้แนวคิด “Digital Government : Towards Smarter Public Service” ซึ่งกระทรวงดิจิทัลฯ ร่วมกับ สมาคมอุตสาหกรรมเทคโนโลยีสารสนเทศไทย (ATCI) และหน่วยงานที่เกี่ยวข้อง จัดขึ้นระหว่างวันที่ 29-30 สิงหาคม 2561 โดยมี นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวปาฐกถาพิเศษหัวข้อ “Delivering Smarter Public Services with IoTs, Big Data and AI” สําหรับการจัดงานประชุมสัมมนาฯ ครั้งนี้ เพื่อการขับเคลื่อนแผนปฏิบัติการที่เป็นรูปธรรม ในการให้บริการอัจฉริยะที่มุ่งประชาชนเป็นศูนย์กลาง เกิดการปรับเปลี่ยนการทํางานภาครัฐด้วยเทคโนโลยีดิจิทัลอย่างมีประสิทธิภาพ เน้นการบริการข้อมูล มีการพัฒนาแพลตฟอร์มใหม่ๆ เพื่อรองรับการให้บริการ เกิดการเชื่อมโยงการทํางานของหน่วยงานภาครัฐ บูรณาการการทํางานและข้อมูลทั้งภายในและระหว่างหน่วยงาน จนเสมือนเป็นองค์กรเดียวกัน สําหรับการพัฒนากระบวนการบริหารจัดการและบริการที่ขับเคลื่อนโดยความต้องการของประชาชนหรือผู้ใช้บริการ ซึ่งสามารถเข้าถึงบริการได้โดยไม่มีข้อจํากัด ทางกายภาพ ประชาชนมีส่วนร่วมในการกําหนดแนวทางการพัฒนาสังคมและเศรษฐกิจ การปกครอง การบริหารบ้านเมือง ตลอดจนการเสนอความคิดเห็นต่อการดําเนินงานของภาครัฐได้อย่างสมบูรณ์ ทั้งนี้ กลุ่มเป้าหมายของการจัดสัมมนาฯ ดังกล่าว คือ กลุ่มผู้บริหารระดับสูง ข้าราชการ และพนักงานในสังกัดทั้ง 20 กระทรวง 75 รัฐวิสาหกิจ และ 39 องค์การมหาชน เมื่อวันที่ 29 สิงหาคม 2561 ณ ศูนย์ประชุมวายุภักษ์ โรงแรมเซ็นทราศูนย์ราชการและคอนเวนชั่นเซ็นเตอร์ ถนนแจ้งวัฒนะ เขตหลักสี่ กรุงเทพฯ
**************************
รัฐบาลไทย-ข่าวทำเนียบรัฐบาล-กรมการจัดหางานรับลูกนายกฯ วางแผนการจัดส่งแรงงานไทย 4 เดือน หลังสถานการณ์โควิด-19
วันพุธที่ 10 มิถุนายน 2563
กรมการจัดหางานรับลูกนายกฯ วางแผนการจัดส่งแรงงานไทย 4 เดือน หลังสถานการณ์โควิด-19
นายสุชาติ พรชัยวิเศษกุล อธิบดีกรมการจัดหางาน เปิดเผยถึงข้อสั่งการของนายกรัฐมนตรีเรื่องการจัดส่งแรงงานไทยไปทํางานต่างประเทศ โดยมอบหมายให้กรมการจัดหางานเร่งเตรียมความพร้อมในการจัดส่งแรงงานไทยไปทํางานต่างประเทศให้ได้รับประโยชน์สูงสุด นั้น
กรมการจัดหางานได้วางแผนการจัดส่งแรงงานไทยไปทํางานต่างประเทศในช่วงภายหลังสถานการณ์โควิด-19 ในช่วงเดือนมิถุนายน-กันยายน 2563 ตั้งเป้าหมาย จํานวน 52,253 คน โดยตลาดแรงงานที่คาดว่าจะจัดส่งไปทํางาน ได้แก่ ภูมิภาคเอเชีย เช่น ไต้หวัน 20,120 คน ญี่ปุ่น 3,818 คน สาธารณรัฐเกาหลี 6,421 คน มาเลซีย 2,448 คน และสิงคโปร์ 2,934 คน ภูมิภาคตะวันออกกลาง ได้แก่ อิสราเอล 2,840 คน
อธิบดีกรมการจัดหางาน กล่าวต่อว่า เนื่องจากตลาดแรงงานทั่วโลกต่างยอมรับเรื่องความมีวินัย และทักษะฝีมือของแรงงานไทยประกอบกับประเทศไทยมีการบริหารจัดการด้านการป้องกันการแพร่ระบาดของโรคโควิด-19 ได้เป็นอย่างดีจนเป็นที่ยอมรับของนานาประเทศทําให้โอกาสของแรงงานไทยในการเดินทางไปทํางานต่างประเทศ ยังคงมีแนวโน้มเป็นบวก แรงงานไทยยังคงเป็นที่ต้องการของนายจ้างในต่างประเทศอย่างต่อเนื่อง โดยเฉพาะแรงงานประเภทฝีมือ และกึ่งฝีมือที่มีแนวโน้มความต้องการเพิ่มมากขึ้น เช่น สิงคโปร์ มาเลเซีย ไต้หวัน สาธารณรัฐเกาหลี ญี่ปุ่น และประเทศ ในภูมิภาคตะวันออกกลางได้แก่ สหรัฐอาหรับเอมิเรตส์ คูเวต อิสราเอล
นอกจากนี้ งานในภาคบริการและโรงแรมในต่างประเทศยังคงต้องการแรงงานฝีมือจากประเทศไทยเข้าไปทํางานด้วยข้อได้เปรียบในด้านจิตบริการและอุปนิสัย ขยัน ซื่อสัตย์ และมีวินัย แต่อย่างไรก็ตาม แรงงานไทยยังคงต้องพัฒนาด้านทักษะทางภาษาต่างประเทศ เช่น ภาษาอังกฤษ เกาหลี ญี่ปุ่น และจีน เพื่อเพิ่มโอกาสการได้งานทําในต่างประเทศ
ทั้งนี้ คาดว่าภาคเอกชนหรือบริษัทจัดหางาน/องค์กรผู้ส่งที่ได้รับอนุญาตจะมีบทบาทสําคัญในการเร่งการติดต่อกับนายจ้างในต่างประเทศ เพื่อการเดินทางเข้าสู่ตลาดแรงงานในต่างประเทศได้ภายหลังการสิ้นสุดการแพร่ระบาดของโรคโควิด-19 ซึ่งกรมการจัดหางานร่วมกับภาคเอกชน โดยสมาคมการจัดหางานไทยไปต่างประเทศ/บริษัทจัดหางาน/องค์กรผู้ส่ง มีกําหนดจะประชุมร่วมกันในวันที่ 20 มิถุนายน 2563 ณ ห้องอบรมคนหางาน ไปทํางานในต่างประเทศ ชั้น 11 อาคารสํานักงานประกันสังคมพื้นที่ 3 ภายในบริเวณกระทรวงแรงงาน เพื่อวางแผนจัดส่งแรงงานไทยไปทํางานต่างประเทศในช่วงครึ่งหลังของปี 2563 ภายหลังสถานการณ์การแพร่ระบาดของโรคโควิด 19 ได้คลี่คลายลง
รัฐบาลไทย-ข่าวทำเนียบรัฐบาล-รมช.ศธ."ม.ล.ปนัดดา" ลงพื้นที่สุราษฎร์ธานี ขับเคลื่อนโรงเรียนคุณธรรม
วันศุกร์ที่ 6 ตุลาคม 2560
รมช.ศธ."ม.ล.ปนัดดา" ลงพื้นที่สุราษฎร์ธานี ขับเคลื่อนโรงเรียนคุณธรรม
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ลงพื้นที่จังหวัดสุราษฎร์ธานี เพื่อเป็นประธานเปิดงานโครงการคุณธรรม สพฐ.: ครอบครัวที่สาม (ครอบครัวคุณธรรม)
จากนั้นมอบนโยบายการปฏิบัติงานสําหรับครูผู้ช่วยจังหวัดสุราษฎร์ธานี และพบปะสนทนากับนักศึกษาวิทยาลัยอาชีวศึกษาสุราษฎร์ธานี
ม.ล.ปนัดดา ดิศกุลให้สัมภาษณ์สื่อมวลชนภายหลังการลงพื้นที่จังหวัดสุราษฎร์ธานีในครั้งนี้ว่า เพื่อมอบนโยบายที่สําคัญของกระทรวงศึกษาธิการในเรื่องที่เกี่ยวกับ"โครงการโรงเรียนคุณธรรม หรือสถานศึกษาคุณธรรม"ซึ่งเกี่ยวข้องกับสํานักงานศึกษาธิการจังหวัด (ศธจ.)76จังหวัด และสํานักงานศึกษาธิการกรุงเทพมหานคร (ศธ.กทม.)ครอบคลุมสถานศึกษาทุกสังกัด พร้อมทั้งได้รับความร่วมมือจากภาคเอกชนในการขับเคลื่อนโครงการโรงเรียนคุณธรรมไปสู่ความสําเร็จ เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่9
ม.ล.ปนัดดา ได้กล่าวเน้นย้ําถึงความสําเร็จการขับเคลื่อนงานตามนโยบายด้วยว่าสถาบันแมคเคนซี่ (McKinsey Global Institute:MGI) ได้มาบรรยายเกี่ยวกับแวดวงการศึกษาของโลก ซึ่งจัดโดยสํานักงานเลขาธิการสภาการศึกษา (สกศ.) พบว่าความสําเร็จดังกล่าวอยู่ที่"ผู้บริหารสถานศึกษา"ซึ่งจะเป็นหลักสําคัญที่จะนําพาหลักชัยการขับเคลื่อนนโยบายไปสู่ความสําเร็จตามผลสัมฤทธิ์ เพราะหากคุณภาพของจุดเริ่มต้นดีแล้ว ย่อมจะมีผลให้เกิดวัฒนธรรมเลียนแบบการทําคุณงามความดีไปยังรองผู้บริหาร ครู รวมทั้งนักเรียนนักศึกษา ในสายที่ตนเองมีความถนัดต่อไป
อีกประเด็นที่สําคัญคือ "การส่งเสริมรักการอ่าน"ซึ่งเป็นเรื่องสําคัญมาก อยากให้โรงเรียนส่งเสริมให้มีการอ่านหนังสือ หรือหนังสืออ่านประกอบเพิ่มขึ้น โดยฝึกให้นักเรียนฝึกย่อใจความ นําเสนอหน้าชั้นเรียนหรือเข้าแถวหน้าเสาธงในตอนเช้า เพราะหากนักเรียนได้อ่านมาก ๆ จะส่งผลให้สามารถเขียนและพูดได้ดีทั้ง3ทักษะต่อไป
อีกเรื่องคือ "คุณธรรมนําความรู้"ซึ่งเน้นย้ําในเรื่องนี้ ในระหว่างที่ได้พบปะสนทนากับนักศึกษาวิทยาลัยอาชีวศึกษาสุราษฎร์ธานี รวมทั้งขอขอบคุณครูอาจารย์ทุกท่านด้วยที่ได้ร่วมกันขับเคลื่อนโรงเรียนคุณธรรมไปสู่ความสําเร็จ
ม.ล.ปนัดดา ยังได้กล่าวถึงช่วงเวลานี้ที่ประชาชนชาวไทยต่างมีความเศร้าเสียใจในนามกระทรวงศึกษาธิการขอเป็นกําลังใจให้กันและกัน เพื่อช่วยกันขับเคลื่อนประเทศไทยไปสู่ความเจริญรุ่งเรือง แต่ความโศกเศร้าเสียใจที่พระองค์ท่านจากพวกเราไปนั้น ตราบใดที่พวกเรายังคงทําสิ่งที่เป็นความรักความเมตตาของท่าน และนําไปสู่การปฏิบัติ พระองค์ท่านจะได้ประทับและสถิตเสถียรอยู่กับเราตลอดไป
ม.ล.ปนัดดา กล่าวด้วยว่า ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ซึ่งเป็นพระราชพิธีที่รัฐบาลไทยจัดขึ้นเพื่อถวายความอาลัยเป็นครั้งสุดท้ายแด่พระบาทสมเด็จพระปรมินทรมหาภูมิพลอดุลยเดช ณ พระเมรุมาศ มณฑลพิธีท้องสนามหลวง ระหว่างวันที่ 25–29 ตุลาคม 2560 โดยวันที่ 26 ตุลาคม 2560 เป็นวันถวายพระเพลิงนั้น ขอเชิญชวนพี่น้องประชาชน นักเรียนนักศึกษา ครูบาอาจารย์ทุกท่าน ร่วมพิธีถวายดอกไม้จันทน์ในจังหวัดต่าง ๆ ที่ท่านพํานักอาศัยอยู่ เพื่อรําลึกถึงคุณงามความดีของพระองค์ท่าน ที่เรายังคงรักพระองค์ท่านอย่างถึงที่สุด
บัลลังก์ โรหิตเสถียร: สรุป/รายงาน
อรพรรณ ฤทธิ์มั่น: ถ่ายภาพ
รัฐบาลไทย-ข่าวทำเนียบรัฐบาล-แรงงานจับมือกระทรวงจัดการเหตุฉุกเฉินประเทศจีน ยกระดับมาตรฐานความปลอดภัย
วันพุธที่ 18 กรกฎาคม 2561
แรงงานจับมือกระทรวงจัดการเหตุฉุกเฉินประเทศจีน ยกระดับมาตรฐานความปลอดภัย
​กรมสวัสดิการและคุ้มครองแรงงาน จับมือกระทรวงจัดการเหตุฉุกเฉิน สาธารณรัฐประชาชนจีน แลกเปลี่ยนข้อมูลและประสบการณ์ มุ่งยกระดับการดําเนินงานด้านความปลอดภัย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าเมื่อเร็ว ๆนี้
ได้ร่วมหารือกับ Miss Gejin Zhao อธิบดีกรมนโยบายและข้อกําหนด กระทรวงการจัดการเหตุฉุกเฉิน
สาธารณรัฐประชาชนจีนและคณะฯ ในโอกาสที่เดินทางมาศึกษาเรียนรู้เกี่ยวกับสถานการณ์การดําเนินงาน
ด้านความปลอดภัยฯ ในประเทศไทย จากการหารือร่วมกันทั้งสองฝ่ายจะมีการแลกเปลี่ยนข้อมูล และประสบการณ์การดําเนินการด้านความปลอดภัย เพื่อนําไปใช้ในการป้องกันและแก้ไขอุบัติเหตุและโรคจากการทํางาน รวมถึงความร่วมมือในการพัฒนานโยบาย และยุทธศาสตร์ด้านความปลอดภัยในการทํางาน
อธิบดีกสร. กล่าวเพิ่มเติมว่า ความร่วมมือดังกล่าวจะส่งผลดีต่อการพัฒนาดําเนินงานด้านความปลอดภัยในการทํางานของประเทศไทย ทั้งในด้านวิชาการตลอดจนกลไกในการกํากับดูแล บังคับใช้กฎหมายให้มีประสิทธิภาพมากยิ่งขึ้น ซึ่งในปีนี้ทางรัฐบาลจีนได้จัดสรรทุนให้กับเจ้าหน้าที่ของกสร. เพื่อเข้าร่วมประชุมเชิงปฏิบัติการด้านความปลอดภัย ณ เมืองหางโจว สาธารณรัฐประชาชนจีนด้วย
รัฐบาลไทย-ข่าวทำเนียบรัฐบาล-​พอกันที! น้ำท่วมอยุธยาซ้ำซาก
วันศุกร์ที่ 11 มกราคม 2562
​พอกันที! น้ําท่วมอยุธยาซ้ําซาก
--
ถึงหน้าน้ําทีไร เมืองเก่าอย่างจังหวัดพระนครศรีอยุธยา มักจะเกิดปัญหาน้ําท่วมซ้ําซากทุกที เพราะด้วยสภาพพื้นที่เป็นที่รับน้ําจากแม่น้ําเจ้าพระยาตอนบนทั้งหมด และโดยภูมิประเทศมีจุดแคบสุดของแม่น้ําทําให้น้ําที่ไหลลงมาไม่สามารถระบายลงไปยังทะเลอ่าวไทยได้ทันที
รัฐบาลเล็งเห็นถึงปัญหานี้ จึงได้อนุมัติโครงการคลองระบายน้ําหลากบางบาล - บางไทร จังหวัดพระนครศรีอยุธยา ซึ่งเป็นหนึ่งในโครงการเร่งด่วนที่อยู่ใน 9 แผนงานบรรเทาอุทกภัยแม่น้ําเจ้าพระยาตอนล่าง
โครงการนี้ มีรูปแบบและก่อให้เกิดประโยชน์อย่างไร ?
เป็นคลองดินขุดใหม่ เพื่อผันน้ําเลี่ยงตัวเมืองอยุธยาจากแม่น้ําเจ้าพระยา เริ่มตั้งแต่อําเภอบางบาล ถึงอําเภอบางไทร รวมความยาวประมาณ 22.50 กิโลเมตร มีความจุคลอง 25 ล้านลูกบาศก์เมตร ช่วยเพิ่มประสิทธิภาพการระบายน้ําของแม่น้ําเจ้าพระยาบริเวณท้ายเขื่อนเจ้าพระยาถึงปากแม่น้ํา
การขุดคลองระบายน้ําหลากบริเวณนี้เป็นจุดที่เหมาะสมที่สุด เพราะนอกจากจะสอดคล้องกับสภาพภูมิประเทศแล้ว ยังช่วยย่นระยะทางการระบายน้ําได้ถึง 13 กิโลเมตร และจะกระทบต่อชุมชนและโบราณสถานน้อยที่สุด
ศักยภาพของคลองนี้สามารถระบายน้ําได้สูงสุด 1,200 ลูกบาศก์เมตรต่อวินาที และเมื่อรวมกับขีดความสามารถของแม่น้ําเจ้าพระยาเดิม จะสามารถระบายน้ําได้สูงสุดประมาณ 2,930 ลูกบาศก์เมตร/วินาที
ส่วนในช่วงฤดูแล้งยังสามารถเก็บกักน้ําได้ถึง 15 ล้านลูกบาศก์เมตร เกิดประโยชน์ต่อภาคการเกษตรและเป็นแหล่งน้ําต้นทุนเพื่อการอุปโภคบริโภคแก่คนในพื้นที่อําเภอพระนครศรีอยุธยา บางบาล บางไทร บางปะอิน ผักไห่ และเสนา จังหวัดพระนครศรีอยุธยา และอําเภอป่าโมก จังหวัดอ่างทอง รวมพื้นที่กว่า 229,138 ไร่
อีกทั้งถนนคันคลองระบายน้ําหลากทั้ง 2 ฝั่ง ยังใช้เป็นเส้นทางคมนาคมของชาวบ้านได้อีกด้วย
จะเริ่มดําเนินการช่วงไหน ?
แผนงานโครงการมีระยะเวลาดําเนินงาน 5 ปี ตั้งแต่ปี 2562 – 2566 โดยกระทรวงเกษตรและสหกรณ์ได้เตรียมความพร้อมในการดําเนินโครงการแบบเป็นขั้นเป็นตอน คือ
• รับฟังความคิดเห็นของคนในพื้นที่และใกล้เคียง โดยส่วนใหญ่ร้อยละ 75 เข้าใจในวัตถุประสงค์และประโยชน์ของโครงการ
• สํารวจปักหลักเขต โดยปักหลักเขตชลประทานแล้วเสร็จเป็นระยะทาง 22 กิโลเมตร (จากระยะทางทั้งหมด 22.50 กิโลเมตร)
• จัดหาที่ดิน โดยกําหนดเขตที่ดินเพื่อขอเวนคืนที่ดินใช้ในการก่อสร้างจากเจ้าของที่ดิน และได้จ่ายเงินค่าที่ดินและค่ารื้อย้ายแล้ว จํานวน 52 แปลง (จากทั้งหมด 440 แปลง เนื้อที่ประมาณ 2,710 ไร่)
นอกจากนี้ ยังได้สํารวจออกแบบคลองระบายน้ําหลากและอาคารประกอบ พร้อมส่วนประกอบอื่นเสร็จเป็นที่เรียบร้อย
อย่างไรก็ตาม แม้ว่าโครงการคลองระบายน้ําหลากบางบาล – บางไทร จังหวัดพระนครศรีอยุธยา ไม่จัดอยู่ในประเภทหรือกิจการที่เข้าข่ายต้องจัดทํารายงานการวิเคราะห์ผลกระทบสิ่งแวดล้อม (EIA) แต่รัฐบาลตระหนักถึงความสําคัญด้านสิ่งแวดล้อม สังคม และคุณภาพชีวิตของประชาชนในพื้นที่ จึงได้จัดทําแผนงานป้องกัน แก้ไข และติดตามตรวจสอบผลกระทบสิ่งแวดล้อมสําหรับโครงการนี้ไว้ด้วย
เมื่อโครงการนี้แล้วเสร็จ จะช่วยลดภาระการระบายน้ําเกินศักยภาพของแม่น้ํา คลองธรรมชาติ และคลองชลประทานเดิมที่เป็นปัญหาสะสมมานาน ลดระยะเวลาที่น้ําจะท่วมพื้นที่ บรรเทาปัญหาน้ําท่วมพื้นที่ตอนล่างของลุ่มน้ําเจ้าพระยาได้ราว 1.9 - 2.5 ล้านไร่
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. เผย พื้นที่ป่าของประเทศถูกบุกรุกลดลงปชช. พอใจรัฐดูแลมอบพื้นที่ทำกินตามโครงการ คทช. กว่าล้านไร่
วันพฤหัสบดีที่ 12 มีนาคม 2563
ทส. เผย พื้นที่ป่าของประเทศถูกบุกรุกลดลงปชช. พอใจรัฐดูแลมอบพื้นที่ทํากินตามโครงการ คทช. กว่าล้านไร่
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้แถลงผลการปฏิบัติงานคณะอนุกรรมการขับเคลื่อนการป้องกันและปราบปรามการตัดไม้ทําลายป่า และคณะอนุกรรมการป้องกันและปราบปรามการตัดไม้ทําลายป่า
ทส. เผย พื้นที่ป่าของประเทศถูกบุกรุกลดลงปชช. พอใจรัฐดูแลมอบพื้นที่ทํากินตามโครงการ คทช. กว่าล้านไร่
วันที่ 10 มีนาคม 2563 เวลา 16.00 น. ณ อาคารกระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้แถลงผลการปฏิบัติงานคณะอนุกรรมการขับเคลื่อนการป้องกันและปราบปรามการตัดไม้ทําลายป่า และคณะอนุกรรมการป้องกันและปราบปรามการตัดไม้ทําลายป่า ภายหลังเสร็จสิ้นการประชุมคณะกรรมการป้องกันและปราบปรามการตัดไม้ทําลายป่าแห่งชาติ (คปป.) ครั้งที่ 1/2563 ว่า เป็นเรื่องที่น่ายินดีที่ตั้งแต่ปี 2557 จนถึงปัจจุบันนี้เราสามารถเร่งคืนผืนป่าและพืนที่ป่าไม้มาได้กว่าสามแสนไร่ และอัตราการที่ป่าไม้ถูกทําลายในภาพรวมมีแนวโน้นลดลงอย่างต่อเนื่อง ซึ่งจากการทํางานในคณะกรรมการฯ ชุดนี้ ได้มีการบูรณาการกับหน่วยงานที่เกี่ยวข้องหลาย
ภาคส่วนในการร่วมกันดูแลทรัพยากรธรรมชาติและสิ่งแวดล้อม ซึ่งหัวใจสําคัญในการเพิ่มพื้นที่ป่าไม้ และหยุดยั้งการซื้อขายสัตว์ป่า คือ การป้องกัน ไม่ใช่การ จับกุม โดยสิ่งสําคัญ คือ เจ้าหน้าที่ทุก ๆ ภาคส่วน ไม่ว่าหน่วยงานใด จะต้องมีการตรวจตรา ลาดตระเวน ป้องกัน เมื่อเห็นการบุกรุกต้องป้องกันและดําเนินการ
โดยเด็ดขาด นอกจากนี้ยังต้องทําความเข้าใจกับประชาชน ซึ่งหัวใจสําคัญต้องให้คนและป่าสามารถอาศัยอยู่ร่วมกันได้ เพราะคนที่จะดูแลผืนป่าได้ดีที่สุดคือประชาชน
ทั้งนี้ จากสถิติคดีการกระทําผิดตามพระราชบัญญัติป่าไม้ทุกฉบับมีแนวโน้นลดลงอย่างต่อเนื่อง สามารถยึดคืนพื้นที่ป่าจาก “กลุ่มนายทุน” ที่ไม่มีคุณสมบัติที่จะอยู่อาศัยและทํากินในเขตป่าไม้ จํานวน 29,350 คดี ได้พื้นที่คืนมาเนื้อที่ 853,603 ไร่ ซึ่งพื้นที่ที่สามารถทวงคืนมาได้กระทรวงทรัพยากรธรรมชาติและสิ่งแวดล้อม จะได้เร่งนําพื้นที่ดังกล่าวมาฟื้นฟูสภาพให้กลับไปเป็นป่าสมบูรณ์ต่อไป
ด้านพื้นที่ป่าสงวนแห่งชาติที่คณะอนุกรรมการจัดหาที่ดินทํากิน ภายใต้คณะกรรมการนโยบายที่ดินแห่งชาติ (คทช.) พิจารณาเห็นชอบให้นํามาจัดให้ประชาชนเข้าทําประโยชน์นับตั้งแต่ปี ๒๕๕๘ ถึงปัจจุบันมีทั้งสิ้น 2๓๗ พื้นที่ 61 จังหวัด คิดเป็นเนื้อที่ 1,083,366 – 3 – 38.66 ไร่ โดยมีราษฎรได้รับอนุญาตให้เข้าอาศัยทํากินโดยไม่ให้กรรมสิทธิ์แล้วรวมทุกพื้นที่จํานวน 184 พื้นที่ใน 58 จังหวัด คิดเป็นเนื้อที่ 659,428 – 1 – 46. 06 ไร่
รัฐบาลไทย-ข่าวทำเนียบรัฐบาล-สัปดาห์เผยแผ่พุทธศาสนา วันอาสาฬหบูชา และวันเข้าพรรษา
วันพุธที่ 25 กรกฎาคม 2561
สัปดาห์เผยแผ่พุทธศาสนา วันอาสาฬหบูชา และวันเข้าพรรษา
รัฐบาลขอเชิญพุทธศาสนิกชนร่วมงานสัปดาห์ส่งเสริมพระพุทธศาสนา เนื่องในเทศกาลวันอาสาฬหบูชาและวันเข้าพรรษา ระหว่างวันที่ 23 – 28 ก.ค.61
จันทร์ที่ 23 ก.ค.61
สัปดาห์เผยแผ่พุทธศาสนา วันอาสาฬหบูชา และวันเข้าพรรษา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอเชิญพุทธศาสนิกชนร่วมงานสัปดาห์ส่งเสริมพระพุทธศาสนา เนื่องในเทศกาลวันอาสาฬหบูชาและวันเข้าพรรษา ระหว่างวันที่ 23 – 28 ก.ค.61 โดยในส่วนกลางจะจัดงานที่พุทธมณฑล จ.นครปฐม และท้องสนามหลวง ประกอบด้วยพิธีเจริญพระพุทธมนต์และเจริญจิตตภาวนา ถวายพระพรชัยมงคลแด่สมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 การหล่อและถวายเทียนพรรษา ตักบาตร ฟังธรรม เป็นต้น สําหรับส่วนภูมิภาคจะจัดกิจกรรม ณ สถานที่ราชการและวัดทุกแห่ง ดังนั้น จึงถือเป็นโอกาสอันดีที่ประชาชนจะได้ปฏิบัติตนเป็นพุทธศาสนิกชนที่ดี ช่วยพัฒนาจิตใจให้มีความสงบ และสร้างประโยชน์ให้แก่สังคมได้อย่างเหมาะสม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงพุทธศาสนาและการพัฒนาจังหวัด Wayamba ศรีลังกาเข้าเยี่ยมคารวะนายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี
วันจันทร์ที่ 18 กุมภาพันธ์ 2562
รัฐมนตรีว่าการกระทรวงพุทธศาสนาและการพัฒนาจังหวัด Wayamba ศรีลังกาเข้าเยี่ยมคารวะนายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี
รัฐมนตรีว่าการกระทรวงพุทธศาสนาและการพัฒนาจังหวัด Wayamba ศรีลังกาเข้าเยี่ยมคารวะนายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี
วันนี้ (18 ก.พ. 2562) เวลา 15.00 น. ณ ตึกบัญชาการ 1 ทําเนียบรัฐบาล นายกามินี ชยวิกรมะ เปเรรา (Gamini Jayawickrama Perera) รัฐมนตรีว่าการกระทรวงพุทธศาสนาและการพัฒนาจังหวัด Wayamba สาธารณรัฐสังคมนิยมประชาธิปไตยศรีลังกา เข้าเยี่ยมคารวะนายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เนื่องในโอกาสเป็นผู้แทนพิเศษประธานาธิบดีสาธารณรัฐสังคมนิยมประชาธิปไตยศรีลังกาเยือนประเทศไทย เพื่ออัญเชิญหน่อต้นศรีมหาโพธิ์จากรัฐบาลสาธารณรัฐสังคมนิยมประชาธิปไตยศรีลังกามามอบเป็นของขวัญให้รัฐบาลไทย สรุปสาระสําคัญดังนี้
รัฐมนตรีประจําสํานักนายกรัฐมนตรีกล่าวยินดีต้อนรับรัฐมนตรีว่าการกระทรวงพุทธศาสนาฯ ภริยา และคณะของสาธารณรัฐสังคมนิยมประชาธิปไตยศรีลังกา ในฐานะที่เป็นรัฐมนตรีที่กํากับดูแลงานด้านการศาสนา ขอขอบคุณรัฐบาลศรีลังกาที่ให้เกียรติประเทศไทย มอบหน่อต้นพระศรีมหาโพธิ์แก่รัฐบาลไทย และมอบหมายให้ท่านเป็นผู้แทนพิเศษอัญเชิญหน่อต้นพระศรีมหาโพธิ์มามอบให้รัฐบาลไทย พร้อมทั้งขอบคุณรัฐบาลศรีลังกาที่ได้ให้การต้อนรับนายกรัฐมนตรีอย่างอบอุ่น และประทับใจ เมื่อกรกฎาคม 2561 ที่นายกรัฐมนตรีได้เดินทางเยือนศรีลังกาอย่างเป็นทางการ
รัฐมนตรีว่าการกระทรวงพุทธศาสนาฯ กล่าวถึงการมอบหน่อต้นพระศรีมหาโพธิ์แก่รัฐบาลไทยว่าเป็นความตั้งใจของรัฐบาลศรีลังกา โดยหน่อพระศรีมหาโพธิ์นี้เป็นหน่อโพธิ์ศักดิ์สิทธิ์ จากต้นพระศรีมหาโพธิ์เมืองอนุราธปุระ มีอายุกว่า 2 พันปี ประธานาธิบดีศรีลังกามีความตั้งใจมอบหน่อต้นพระศรีมหาโพธิ์เพื่อน้อมรําลึก และถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ในโอกาสเริ่มรัชกาลใหม่ และเพื่อความเป็นสิริมงคลของประเทศไทย
ทั้งสองฝ่ายชื่นชมความสัมพันธ์ระหว่างกันที่ราบรื่น เป็นสองประเทศที่มีความผูกพันทางวัฒนธรรม ซึ่งมีพุทธศาสนานิกายเถรวาทเป็นเครื่องเชื่อมโยง มีการแลกเปลี่ยนการเยือนระดับสูงอย่างสม่ําเสมอทําให้เกิดพลวัตสําคัญในความสัมพันธ์ทวิภาคี ทั้งนี้ ฝ่ายศรีลังกาสนับสนุนให้มีความร่วมมือด้านการท่องเที่ยวเชิงศาสนากับไทย เพื่อส่งเสริมความสัมพันธ์ระดับประชาชน และในโอกาสนี้ ศรีลังกาขอรับการสนับสนุนจากไทยกรณีที่ ศรีลังกาขอขึ้นทะเบียนพระไตรปิฎกฯ เป็นมรดกความทรงจําแห่งโลกกับ UNESCO
รัฐบาลไทย-ข่าวทำเนียบรัฐบาล-ครม. อนุมัติปรับเบี้ยผู้พิการจาก 800 เป็น 1,000 บาท
วันอังคารที่ 4 กุมภาพันธ์ 2563
ครม. อนุมัติปรับเบี้ยผู้พิการจาก 800 เป็น 1,000 บาท
วันอังคารที่ 4 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติปรับเพิ่มเบี้ยผู้พิการจาก 800 บาท เป็น 1,000 บาท/คน/เดือน ให้แก่ผู้พิการที่มีบัตรประจําตัวผู้พิการและผ่านการลงทะเบียนเพื่อสวัสดิการแห่งรัฐ เพื่อช่วยเหลือค่าครองชีพให้สอดคล้องกับภาวะเศรษฐกิจปัจจุบัน โดยจะเริ่มจ่ายตั้งแต่วันที่ 1 ต.ค. 63 เป็นต้นไป นอกจากนี้ รัฐบาลจะเร่งส่งเสริมให้ผู้พิการมีคุณภาพชีวิตที่ดีขึ้น โดยให้ทุกส่วนราชการสร้างสิ่งอํานวยความสะดวกให้แก่ผู้พิการ จัดทําบัญชีและแยกประเภทความพิการ รับผู้พิการเข้าทํางาน ตรวจสอบการจ้างงานผู้พิการของผู้ประกอบการต่าง ๆ ให้ถูกต้องตามกฎหมาย และปรับปรุงสิทธิประโยชน์ด้านสุขภาพของผู้พิการให้เหมาะสม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เชื้อไวรัส COVID-19 สามารถเข้าทางบาดแผลในร่างกายได้หรือไม่ ??
วันพุธที่ 18 มีนาคม 2563
เชื้อไวรัส COVID-19 สามารถเข้าทางบาดแผลในร่างกายได้หรือไม่ ??
ติดเชื้อไวรัสจากบาดแผลได้จริงหรือ ?
Q: เชื้อไวรัส COVID-19 สามารถเข้าทางบาดแผลในร่างกายได้หรือไม่ ??
A: จากการตรวจสอบ ยังไม่พบหลักฐานว่าเชื้อไวรัสโควิด-19 สามารถติดต่อเชื้อทางบาดแผลได้แต่อย่างใด